चाकसू से ध्वज निशान लेकर रवाना हुए यात्री
पदयात्रियों के गुजरते जत्थों से चौमू का माहौल श्याममय
बगरू. कस्बेके बाजार से शनिवार को गुजरते खाटूधाम पदयात्रा।
कार्यालय संवाददाता | चौमू
खाटूश्यामधाम के लिए भारतवर्ष से आने वाले पदयात्रियों के जत्थों में से जयपुर मार्ग से जाने वाले पदयात्रियों के कई जत्थे पदयात्री शनिवार को नाचते गाते चौमू पहुंचे। जहां पर लोगों ने पलक पावड़े बिछाकर उनका स्वागत किया। हालांकि पदयात्रियों का आना और रात्रि विश्राम के बाद खाटू धाम के लिए रवाना होना पिछले तीन दिन से जारी है। शनिवार को जयपुर की ओर से आने वाले अधिकांश जत्थे चौमू पहुंचे। जिनका लोगों ने अपने अपने ढंग से अल्पाहार आदि की व्यवस्था कर स्वागत किया। यह जत्थे रात्रि को विश्राम करेंगे और रविवार को नाचते गाते चौमू शहर से खाटू धाम के लिए रवाना होंगे।
बगरू/बगरूग्रामीण| कस्बेके विभिन्न मंदिरों से शनिवार का सवेरे खाटूधाम के लिए पदयात्राएं रवाना हुई। इस मौके कस्बे के सूरज कल्याण मंदिर नाडी मोहल्ले से श्रीश्याम सेवा सत्संग मंडल समिति के तत्वावधान में खाटू धाम के लिए 32वीं पदयात्रा रवाना हुई। समिति के संरक्षक सूरजमल खूंकवाल ने बताया कि मंदिर परिसर से ध्वज पूजन कर गाजे बाजे के साथ पदयात्रा रवाना हुई। पदयात्रियों का जगह जगह ग्रामीणों द्वारा पुष्पवर्षा कर स्वागत करते हुए अल्पाहार आदि दिए गए। कस्बे की अनाज मंडी के सामने भी व्यापारियों द्वारा पदयात्रियों का स्वागत करते हुए अल्पाहार दिया गया। इसी प्रकार कस्बे के रघुनाथ मंदिर परिसर से श्रीश्याम सेवा समिति के तत्वावधान में महंत भगवानदास शर्मा द्वारा ध्वज पूजन कर गाजे बाजे के साथ पदयात्रा रवाना हुई। गाजे बाजे की मधुर धुन पर पदयात्री नाचते गाते हुए चल रहे थे। पदयात्राएं 7 मार्च को खाटूधाम पहुंचेगी।
गोविंदगढ़|ग्रामबलेखण से बाबा श्याम की पदयात्रा रवाना हुई। बाबा के जयकारे लगाते हुए पदयात्री कस्बे के दक्षिणमुखी बालाजी, चौपड़ के भोमियाजी होते हुए पावर हाऊस रोड से रवाना हुए। झांकी रवाना करने से पहले ग्रामीणों ने बाबा श्याम की ज्योत जगाई और सुख-शांति की कामना की। इसी क्रम में कस्बे के रामपुरी धाम में पदयात्रियों के लिए स्नान, ध्यान विश्राम की ग्रामीणों ने व्यवस्था की। जगह-जगह बाबा के भंडारे जारी रहे।
कालवाड़|ग्रामपंचायत मुंडोता के बोहरावाली ढाणी से शनिवार को श्रीश्याम बाबा मित्र मंडल अध्यक्ष बद्रीनारायण कालीरावणा के नेतृत्व में खाटू श्याम के लिए पदयात्रा रवाना हुई। समिति के रतन बोहरा ने बताया कि कस्बे के ठाकुर मंदिर से पूजा अर्चना आरती के बाद पदयात्रा रवाना हुई। पदयात्रा में आसपास के गांवों के ग्रामीण शामिल हुए।
चाकसू| श्रीश्याम निशान संघ परिवार चाकसू के तत्वावधान में 12वीं डाक निशान यात्रा चंपेश्वर महादेव मंदिर से रवाना हुई। पदयात्रा झांकी के रूप में गाजे-बाजे के साथ जुलूस के रूप में कोटखावदा मोड, इंदिरा बाजार, तहसील चौराहा, मुख्य बाजार, सब्जी मंडी, गांधी स्मारक रोड होते हुए खाटू धाम के लिए रवाना हुई। जो 21 घंटे में पैदल खाटूधाम पहुंचेगी।
चाकसू. पदयात्रा में नाचते-गाते जाते पदयात्री।
चौमू. शहरके धोली मंडी से शनिवार को नाचते-गाते गुजरते श्याम बाबा की पदयात्रियों के जत्थे।
hin_Deva hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva